અમદાવાદ: ભાજપ શાસિત મ્યુનિસિપલ કોર્પોરેશનમાં સૌથી ભ્રષ્ટ ગણાતા વિભાગમાં ઈજનેર વિભાગ અવલ નંબરે આવે છે. હજુ બે દિવસ પહેલાં કમિશનર મૂકેશકુમારે રોડનાં કામોમાં ભ્રષ્ટાચારના મામલે ૨૬ ટોચના ઈજનેરોને શો કોઝ નોટિસ ફટકારીને ઈજનેર વિભાગ સામે લાલ આંખ કરી છે. ઈજનેર વિભાગમાં ખાયકીનું સ્તર એટલી હદે વધ્યું છે કે સામાન્ય ડ્રેનેજ લાઈનનાં મેનહોલના રિપેરિંગ પાછળ રૂ. ૨૭ લાખથી વધુનો ધુમાડો કરાયો છે.